Γεωργική επιχείρηση διαθέτει 20 στρέμματα ποτιστικής γεωργικής γης, τα οποία καλλιεργούνται στη τρέχουσα περίοδο με βίκο για παραγωγή σανού (ξηρική καλλιέργεια). Ο αρχηγός της γεωργικής επιχείρησης ενδιαφέρεται να αντικαταστήσει κατά την επόμενη καλλιεργητική περίοδο (2021-2022), τη καλλιέργεια του βίκου με αυτή του αραβοσίτου (ποτιστική καλλιέργεια), στα υπάρχοντα 20 στρέμματα γεωργικής γης.

Υπολογίζονται οι δαπάνες καλλιέργειας του ***βίκου*** (για 20 στρέμματα), ταξινομούμενες κατά χρονική περίοδο:

2021 - Φθινόπωρο: Αγορά σπόρων 100 €, υπηρεσίες τρίτων (ενοικίαση μηχανημάτων για δισκοσβάρνισμα και σπορά) 140 €.

2022 - Καλοκαίρι: Υπηρεσίες τρίτων (ενοικίαση μηχανημάτων για κοπή σανού, γύρισμα, δεματοποίηση σανού) 350 €., δαπάνη ξένης εργασίας (μεταβλητή δαπάνη), για φόρτωμα στο μεταφορικό μέσο 50 €.

Η καλλιέργεια αυτή αναμένεται να αποδώσει 350 κιλά σανού ανά στρέμμα. Αμέσως μετά την συγκομιδή, ο σανός του βίκου εκτιμάται ότι θα πωληθεί προς 0,15 € ανά κιλό.

Αντίστοιχα υπολογίζονται οι δαπάνες καλλιέργειας ***αραβοσίτου*** (για 20 στρέμματα), ταξινομούμενες κατά χρονική περίοδο:

2022 - Άνοιξη: Αγορά σπόρων 110 €, αγορά λιπασμάτων 90 €, αγορά φυτοφαρμάκων 105 €, υπηρεσίες τρίτων (ενοικίαση μηχανημάτων για σπορά, ζιζανιοκτονία, λίπανση) 280 €.

2022 - Φθινόπωρο: Υπηρεσίες τρίτων (ενοικίαση μηχανημάτων για συγκομιδή, στελεχοκοπή και ενσωμάτωση στο έδαφος των στελεχών του αραβοσίτου) 480 €.

Η παραγωγή του αραβοσίτου αναμένεται να αποδώσει σε 1200 κιλά ανά στρέμμα. Αμέσως μετά την συγκομιδή, ο αραβόσιτος εκτιμάται ότι θα πωληθεί προς 0,18 € ανά κιλό.

Με τη μέθοδο του Μερικού Προϋπολογισμού να υπολογισθεί αν είναι συμφέρουσα η αντικατάσταση του βίκου από τον αραβόσιτο.

Κατόπιν να εφαρμοσθεί η μέθοδος του Προϋπολογισμού Ταμειακής Ροής.

Τέλος να υπολογισθεί η μήτρα ωφελειών για στρεμματικές αποδόσεις:

* της καλλιέργειας **αραβοσίτου** για 1.100 κιλά, 1.200 κιλά και 1.400 κιλά και
* της καλλιέργειας **βίκου** για παραγωγή σανού για 250 κιλά, 350 κιλά και 400 κιλά αντιστοίχως